KOMISSION ASETUS (EY) N:o 2469/95, annettu 24 päivänä lokakuuta 1995, asetusten (EY) N:o 1566/95 ja (EY) N:o 1941/95 muuttamisesta naudanliha-alalla



Virallinen lehti nro L 255 , 25/10/1995 s. 0001 - 0002



KOMISSION ASETUS (EY) N:o 2469/95, annettu 24 päivänä lokakuuta 1995, asetusten (EY) N:o 1566/95 ja (EY) N:o 1941/95 muuttamisesta naudanliha-alalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen Eurooppa-sopimuksissa määrättyjen maataloutta koskevien myönnytysten autonomisesta ja väliaikaisesta mukauttamisesta sekä tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnoinnista vuonna 1995 annetun asetuksen (EY) N:o 3379/94 muuttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 8 päivänä elokuuta 1995 annetun neuvoston asetuksen (EY) N:o 2179/95 (1) ja erityisesti sen 8 artiklan, sekä katsoo, että asetuksessa (EY) N:o 2179/95 neuvosto säätää tiettyjen Unkarin tasavallan, Puolan tasavallan, Slovakian tasavallan, T Osekin tasavallan, Romanian ja Bulgarian tasavallan kanssa tehdyissä Eurooppa-sopimuksissa määrättyjen myönnytysten mukauttamisesta elävien eläinten osalta naudanliha-alalla; nämä myönnytykset pannaan täytäntöön ainoastaan kyseisten maiden toteutettua vaikutukseltaan vastaavat toimenpiteet, edellä mainitut maat ovat toteuttaneet tai toteuttavat mahdollisimman pian kyseiset toimenpiteet; olisi säädettävä seuraavien asetusten muutoksista, jotka ovat voimassa 1 päivästä heinäkuuta 1995 31 päivään joulukuuta 1995: - komission asetus (EY) N:o 1566/95 (2), annettu 30 päivänä kesäkuuta 1995, vuoden 1995 toisella puoliskolla toteutettavista tiettyjen elävien nautaeläinten tuontia koskevista hallintotoimenpiteistä - komission asetus (EY) N:o 1941/95 (3), annettu 4 päivänä elokuuta 1995, Puolasta, Unkarista, T Osekin tasavallasta ja Slovakian tasavallasta peräisin olevia ja sieltä tulevia 160-300 kilogramman painoisia eläviä nautaeläimiä koskevien tariffikiintiöiden avaamisesta vuoden 1995 toiseksi puoliskoksi ja niiden soveltamista koskevista yksityiskohtaisista säännöistä, sellaisena kuin se on viimeksi muutettuna asetuksella (EY) N:o 2017/95 (4), ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1566/95 seuraavasti: 1) Korvataan 1 artikla seuraavalla tekstillä: "1 artikla Lukuun ottamatta komission asetusten (EY) N:o 1462/95 (*) ja (EY) N:o 1941/95 (**) mukaista tuontia CN-koodeihin 0102 90 05, 0102 90 21, 0102 90 29, 0102 90 41 ja 0102 90 49 kuuluvien asetuksen (ETY) N:o 805/68 1 artiklan 1 kohdan a alakohdassa tarkoitettujen liitteessä I tarkoitetuista kolmansista maista peräisin olevien elävien nautaeläinten yhteisöön tuontiin sovelletaan tässä asetuksessa säädettyjä hallintotoimenpiteitä. (*) EYVL N:o L 144, 28.6.1995, s. 6 (**) EYVL N:o L 186, 5.8.1995, s. 26" 2) Lisätään 2 artiklan 1 kohtaan alakohta seuraavasti: "Näiden eläinten osalta arvotullia ja yhteisessä tullitariffissa vahvistettujen tullien erityisiä määriä vähennetään 80 prosenttia." 2 artikla Muutetaan asetus (EY) N:o 1941/95 seuraavasti: 1) Korvataan asetuksen otsikko seuraavalla tekstillä: "tietyistä kolmansista maista peräisin olevia 160-300 kilogramman painoisia eläviä nautaeläimiä koskevien tariffikiintiöiden avaamisesta vuoden 1995 toiseksi puoliskoksi ja niiden soveltamista koskevista yksityiskohtaisista säännöistä". 2) Lisätään 1 artiklan 1 kohdassa sanojen "T Osekin tasavalta" jälkeen sanat "Romaniasta, Bulgariasta, Virosta, Latviasta tai Liettuasta". 3) Korvataan 1 artiklan 2 kohta seuraavalla tekstillä: "2. Näiden eläinten osalta arvotullia ja yhteisessä tullitariffissa vahvistettujen tullien erityisiä määriä vähennetään 80 prosenttia." 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 31 päivään joulukuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 223, 20.9.1995, s. 29 (2) EYVL N:o L 150, 1.7.1995, s. 24 (3) EYVL N:o L 186, 5.8.1995, s. 26 (4) EYVL N:o L 197, 22.8.1995, s. 5